title: 2003 m. lapkričio 5 d. Komisijos sprendimas, įsteigiantis Europos bankininkystės priežiūros institucijų komitetąTekstas svarbus EEE.

text:
Svarbus teisinis pranešimas

|

32004D0005

Oficialusis leidinys L 003 , 07/01/2004 p. 0028 - 0029

		Komisijos Sprendimas2003 m. lapkričio 5 d.įsteigiantis Europos bankininkystės priežiūros institucijų komitetą(Tekstas svarbus EEE)(2004/5/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) 2001 m. birželio mėn. Komisija priėmė Sprendimus 2001/527/EB [1] ir 2001/528/EB [2], įsteigiančius atitinkamai Europos vertybinių popierių rinkos priežiūros institucijų komitetą ir Europos vertybinių popierių komitetą.(2) Savo 2002 m. vasario 5 d. ir lapkričio 21 d. rezoliucijose Europos Parlamentas patvirtino keturių lygių sistemą, propaguotą ekspertų komiteto baigiamojoje ataskaitoje dėl Europos vertybinių popierių rinkų reglamentavimo, ir paragino kai kuriuos šios sistemos aspektus taip pat taikyti ir bankininkystės ir draudimo sektoriams, laikantis aiškaus Tarybos įsipareigojimo vykdyti reformą, kad būtų užtikrintas reikiamas institucijų balansas.(3) 2002 m. gruodžio 3 d. Taryba paragino Komisiją įgyvendinti tokius susitarimus bankininkystės ir draudimo ir profesinių pensijų srityse, ir nedelsiant sukurti su šiomis sritimis susijusius patariamuosius komitetus.(4) Turėtų būti sukurta nepriklausoma įstaiga, kuri svarstytų, vestų diskusijas ir patartų Komisijai bankininkystės reglamentavimo ir priežiūros srityje.(5) Ši įstaiga, kuri turėtų vadintis Europos bankininkystės priežiūros institucijų komitetu (toliau – Komitetas), taip pat turėtų padėti nuosekliai ir laiku taikyti Bendrijos teisės aktus valstybėse narėse ir suvienodinti priežiūros tvarkas visoje Bendrijoje.(6) Komitetas turėtų skatinti bendradarbiavimą bankininkystės srityje, pavyzdžiui pasikeitimą informacija.(7) Minėto Komiteto sukūrimas turėtų neprieštarauti bankininkystės priežiūros organizavimui nacionaliniu arba Bendrijos mastu.(8) Sudarant Komitetą turėtų būti atsižvelgiama į bankininkystės priežiūros organizavimą ir taip pat į centrinių bankų vaidmenį išlaikant bankininkystės sektoriaus bendrą stabilumą nacionaliniu ir Bendrijos mastu. Turėtų būti aiškiai nustatytos įvairių dalyvių kategorijų atitinkamos teisės. Visų pirma, pirmininkavimo ir balsavimo teisės turėtų būti suteikiamos kiekvienos valstybės narės kompetentingoms priežiūros institucijoms; o dalyvauti konfidencialiose diskusijose apie atskiras prižiūrimas institucijas, jei reikia, turėtų būti leidžiama tik kompetentingoms priežiūros institucijoms ir centriniams bankams, turintiems konkrečias veiklos atsakomybes prižiūrėti susijusias atskiras kredito įstaigas.(9) Komitetas turėtų organizuoti savo veiklos procedūras ir išlaikyti glaudžius darbo ryšius su Komisija ir Komitetu, įsteigtu 2003 m. lapkričio 5 d. Komisijos sprendimu 2004/10/EB, įsteigiančiu Europos bankininkystės komitetą [3].(10) Komitetas turėtų bendradarbiauti su kitais finansų sektoriaus komitetais, ypač su Sprendimu 2004/10/EB sukurtu komitetu, su Europos centrinių bankų sistemos bankininkystės priežiūros komitetu ir su Europos bankininkystės priežiūros institucijų Groupe de Contact. Visų pirma, Komitetas turėtų turėti galimybes pasikviesti stebėtojus iš kitų komitetų bankininkystės ir finansų sektoriuje.(11) Komitetas turėtų iš anksto pradėti išsamias, viešai ir aiškiai vykdomas konsultacijas su rinkos dalyviais, vartotojais ir galutiniais naudotojais.(12) Jei Komitetas teikia konsultacijas dėl ir kredito įstaigoms, ir investicinėms įmonėms taikomų nuostatų, jis turėtų pasitarti su tomis už investicinių įmonių priežiūrą atsakingomis institucijomis, kurioms dar neatstovaujama Komitete,NUSPRENDĖ:1 straipsnisĮsteigiama bankininkystės priežiūros Bendrijoje nepriklausoma patariamoji grupė, vadinama "Europos bankininkystės priežiūros institucijų komitetu" (toliau – Komitetas).2 straipsnisKomiteto funkcija – patarti Komisijai jos prašymu per laikotarpį, kurį Komisija gali nustatyti atsižvelgdama į klausimo skubumą, arba pačio Komiteto iniciatyva, pirmiausia dėl įgyvendinimo priemonių bankininkystės srityje projektų rengimo.Komitetas prisideda prie nuoseklaus Bendrijos direktyvų taikymo ir prie valstybių narių vykdomos priežiūros praktikos visoje Bendrijoje konvergencijos.Jis sustiprina bendradarbiavimą priežiūros srityje, taip pat ir pasikeitimą informacija dėl atskirų prižiūrimų institucijų.3 straipsnisKomitetą sudaro aukšto lygio atstovai iš tokių organizacijų:a) nacionalinių valstybinės valdžios institucijų, kompetentingų prižiūrėti kredito įstaigas (toliau – kompetentingos priežiūros institucijos);b) nacionalinių centrinių bankų, kurių konkrečios veiklos atsakomybės yra kartu su kompetentinga priežiūros institucija vykdyti atskirų kredito įstaigų priežiūrą;c) centrinių bankų, kurie tiesiogiai nedalyvauja atskirų kredito įstaigų priežiūroje, taip pat ir iš Europos centrinio banko.Kiekviena valstybė narė paskiria aukšto lygio atstovus dalyvauti Komiteto posėdžiuose. Europos centrinis bankas paskiria aukšto lygio atstovą dalyvauti Komitete.Komiteto posėdžiuose dalyvauja Komisija ir paskiria aukšto lygio atstovą dalyvauti jo svarstymuose.Jei keičiamasi konfidencialia informacija apie atskirą prižiūrimą instituciją, dalyvauti tokiame svarstyme gali būti leidžiama tik kompetentingoms priežiūros institucijoms ir nacionaliniams centriniams bankams, turintiems konkrečius veiklos įgaliojimus prižiūrėti atitinkamas atskiras kredito įstaigas.Komitetas renka pirmininką iš kompetentingų priežiūros institucijų atstovų.Komitetas gali pasikviesti į posėdžius ekspertus ir stebėtojus.4 straipsnisKomitetas palaiko glaudžius darbo ryšius su Komisija ir Komitetu, įsteigtu Komisijos sprendimu 2004/10/EB.Jis gali sudaryti darbo grupes. Komisija kviečiama dalyvauti darbo grupių darbe.5 straipsnisPrieš perduodamas savo nuomonę Komisijai, Komitetas iš anksto organizuoja išsamias, viešai ir aiškiai vykdomas konsultacijas su rinkos dalyviais, vartotojais ir galutiniais naudotojais.Teikdamas konsultacijas dėl ir kredito įstaigoms, ir investicinėms įmonėms taikomų nuostatų, Komitetas pasitaria su visomis institucijomis, kurioms yra pavesta prižiūrėti investicines įmones ir kurios dar nėra atstovaujamos Komitete.6 straipsnisKomitetas pateikia Komisijai metinę ataskaitą.7 straipsnisKomitetas priima savo darbo tvarkos taisykles ir organizuoja savo veiklos procedūras, įskaitant balsavimo teisę. Balsavimo teisė suteikiama tik kompetentingų priežiūros institucijų atstovams.8 straipsnisKomitetas savo funkcijas pradeda vykdyti 2004 m. sausio 1 d.Priimta Briuselyje, 2003 m. lapkričio 5 d.Komisijos varduFrederik BolkesteinKomisijos narys[1] OL L 191, 2001 7 13, p. 43.[2] OL L 191, 2001 7 13, p. 45.[3] OL L 28, 2004 1 7, p. 36.--------------------------------------------------


title: 2004 m. gruodžio 20 d. Tarybos sprendimas 2005/44/BUSP, dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinių krizių valdymo operacijoje Bosnijoje ir Hercegovinoje sudarymo (ALTHEA operacija)

text:
22.1.2005

               LT

               Europos Sąjungos oficialusis leidinys

               L 20/41

         TARYBOS SPRENDIMAS 2005/44/BUSP
   2004 m. gruodžio 20 d.
   dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinių krizių valdymo operacijoje Bosnijoje ir Hercegovinoje sudarymo (ALTHEA operacija)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Bendrųjų veiksmų 11 straipsnio 3 dalyje numatoma, kad išsamūs susitarimai dėl trečiųjų valstybių dalyvavimo įforminami susitarimu pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama Gneralinio sekretoriaus – vyriausiojo įgaliotinio, derėjosi dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinių krizių valdymo operacijoje Bosnijoje ir Hercegovinoje.

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Šveicarijos Konfederacijos susitarimas dėl Šveicarijos Konfederacijos dalyvavimo Europos Sąjungos karinių krizių valdymo operacijoje Bosnijoje ir Hercegovinoje (ALTHEA operacija).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti Europos Sąjungą įpareigojantį susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gruodžio 20 d.

            Tarybos vardu

            Pirmininkas

         P. VAN GEEL

      (1)  OL L 252, 2004 7 28, p. 10.
   Europos Sąjungos ir Šveicarijos konfederacijos
   SUSITARIMAS,
   dėl Šveicarijos konfederacijos dalyvavimo Europos Sąjungos karinių krizių valdymo operacijoje Bosnijoje ir Hercegovinoje (ALTHEA operacija)
   EUROPOS SAJUNGA (ES)
   ir
   ŠVEICARIJOS KONFEDERACIJA,
   toliau – Šalys,
   ATSIŽVELGDAMOS į tai, kad:

               —

               2004 m. lapkričio 22 d. Jungtinių Tautų Saugumo Taryba priėmė Rezoliuciją 1575 (2004) dėl EUFOR įkūrimo,

               —

               2004 m. lapkričio 25 d. Europos Sąjungos Taryba priėmė Sprendimą 2004/803/BUSP dėl Europos Sąjungos karinės operacijos Bosnijoje ir Hercegovinoje (1),

               —

               2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (2),

               —

               Šveicarijos Konfederacija yra pakviesta dalyvauti ES vadovaujamoje operacijoje,

               —

               sėkmingai baigtas pajėgų formavimo procesas ir ES operacijos vadas bei ES Karinis komitetas rekomendavo susitarti dėl Šveicarijos Konfederacijos pajėgų dalyvavimo ES vadovaujamoje operacijoje,

               —

               2004 m. rugsėjo 21 d. Politikos ir saugumo komitetas priėmė Sprendimą BiH/1/2004 (3) dėl Šveicarijos Konfederacijos įnašo į ES karinę operaciją Bosnijoje ir Hercegovinoje patvirtinimo,

               —

               2004 m. rugsėjo 29 d. Politikos ir saugumo komitetas priėmė Sprendimą BiH/3/2004 (4) dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo,

         SUSITARĖ:
   1 straipsnis
   Dalyvavimas operacijoje
   1.   Šveicarijos Konfederacija prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia išplėsti ES karinių krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Šveicarijos Konfederacijos indėlis į ES karinių krizių valdymo operaciją nepažeidžia Europos Sąjungos autonomijos priimant sprendimus.
   3.   Šveicarijos Konfederacija užtikrina, kad jos pajėgos ir personalas, dalyvaujantis ES karinių krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus,

               —

               operacijos planą,

               —

               įgyvendinimo priemones.

         4.   Į operaciją nusiųstos Šveicarijos Konfederacijos pajėgos ir jos komandiruotas personalas vykdo savo pareigas ir elgiasi išimtinai atsižvelgdami į ES karinių krizių valdymo operacijos reikmes.
   5.   Šveicarijos Konfederacija laiku informuoja ES operacijos vadą apie visus jos dalyvavimo operacijoje pasikeitimus, įskaitant apie jos pasitraukimą.
   2 straipsnis
   Pajėgų statusas
   1.   ES karinių krizių valdymo operacijoje dalyvaujančių Šveicarijos Konfederacijos pajėgų ir personalo statusą reglamentuoja Europos Sąjungos ir priimančiosios šalies sutartos nuostatos dėl pajėgų statuso, jei tokios nuostatos yra.
   2.   Vadaviečių ar vadovavimo elementų, esančių už Bosnijos ir Hercegovinos ribų, pajėgų ir personalo statusą reglamentuoja susitarimai tarp konkrečių vadaviečių bei vadovavimo elementų ir Šveicarijos Konfederacijos.
   3.   Nepažeidžiant šio straipsnio 1 dalyje nurodytų nuostatų dėl pajėgų statuso, Šveicarijos Konfederacija turi jurisdikciją savo pajėgų ir personalo, dalyvaujančio ES karinių krizių valdymo operacijoje, atžvilgiu.
   4.   Šveicarijos Konfederacija yra atsakinga už reagavimą į visas su dalyvavimu ES karinių krizių valdymo operacijoje susijusias pretenzijas, pateikiamas jos pajėgų ir personalo ar susijusias su pajėgomis ar personalu. Šveicarijos Konfederacija yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Šveicarijos Konfederacija įsipareigoja pareikšti apie pretenzijų bet kuriai valstybei, dalyvaujančiai ES karinių krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad ES valstybės narės pareikš apie pretenzijų dėl Šveicarijos Konfederacijos dalyvavimo ES karinių krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Šveicarijos Konfederacija imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo taisykles, pateiktas 2001 m. kovo 19 d. Tarybos sprendime 2001/264/EB (5), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Šveicarijos Konfederacija yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinių krizių valdymo operacijos metu.
   4 straipsnis
   Vadovavimo tvarka
   1.   Visos ES karinių krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę deleguoti savo įgaliojimus.
   3.   Vykdant einamąjį vadovavimą operacijai, Šveicarijos Konfederacija turi tokias pačias teises ir pareigas, kokias turi ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Šveicarijos Konfederacija, bet kuriuo metu gali pareikalauti nutraukti Šveicarijos Konfederacijos dalyvavimą.
   5.   Šveicarijos Konfederacija paskiria vyresnįjį karinį atstovą (VKA), kuris ES karinių krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   5 straipsnis
   Finansiniai aspektai
   1.   Šveicarijos Konfederacija prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame karinio ar gynybinio pobūdžio ES operacijų bendrųjų išlaidų finansavimo administravimo mechanizmą (6).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo, netekties atveju arba jiems patyrus žalą, Šveicarijos Konfederacija, nustačius jos atsakomybę, sumoka kompensaciją laikydamasi šio Susitarimo 2 straipsnio 1 dalyje nurodytų nuostatų dėl pajėgų statuso, jei tokios yra.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos Generalinis sekretorius – vyriausiasis įgaliotinis bendrai užsienio ir saugumo politikai ir atitinkama Šveicarijos Konfederacijos valdžios institucija sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Susitarimo nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja pirmojo mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmąją dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Šveicarijos Konfederacijos dalyvavimo operacijoje laiką.

      Priimta Briuselyje, 2004 m. gruodžio 22 d. anglų kalba keturiais egzemplioriais.

            Europos Sąjungos vardu

            Šveicarijos Konfederacijos vardu

      (1)  OL L 353, 2004 11 27, p. 21.

      (2)  OL L 252, 2004 7 28, p. 10.

      (3)  OL L 324, 2004 10 27, p. 20.

      (4)  OL L 325, 2004 10 28, p. 64.

      (5)  OL L 101, 2001 4 11, p. 1.

      (6)  OL L 63, 2004 2 28, p. 68.
   DEKLARACIJOS
   nurodytos Susitarimo 2 straipsnio 5 ir 6 dalyse
   ES valstybių narių deklaracija:
   2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis tiek, kiek joms tai leidžia jų vidaus teisinės sistemos, atsisakyti galimų pretenzijų Šveicarijos Konfederacijai dėl jų personalo sužalojimo, mirties arba ES krizių valdymo operacijos metu jų naudojamam turtui padarytos žalos ar praradimo tais atvejais, kai sužalojimą, mirtį, žalą arba praradimą:

               —

               sukėlė Šveicarijos Konfederacijos personalas, vykdantis su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė Šveicarijos Konfederacijai priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio Šveicarijos Konfederacijos ES krizių valdymo operacijos personalo didelio aplaidumo ar tyčinio nusižengimo atvejus.

         Šveicarijos Konfederacijos deklaracija:
   2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Šveicarijos Konfederacija stengsis tiek, kiek jai tai leidžia jos vidaus teisinė sistema, atsisakyti galimų pretenzijų kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba ES krizių valdymo operacijų metu jos naudojamam turtui padarytos žalos ar praradimo tais atvejais, kai sužalojimą, mirtį, žalą arba praradimą:

               —

               sukėlė personalas, vykdantis su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               sukėlė ES krizių valdymo operacijoje dalyvaujančioms valstybėms priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.


27.9.2016

               LT

               Europos Sąjungos oficialusis leidinys

               C 353/106

         P8_TA(2015)0191
   Prašymas atšaukti Parlamento nario Viktoro Uspaskicho (Viktor Uspaskich) imunitetą
   2015 m. gegužės 19 d. Europos Parlamento sprendimas dėl prašymo atšaukti Viktoro Uspaskicho (Viktor Uspaskich) imunitetą (2014/2203(IMM))
   (2016/C 353/16)

      Europos Parlamentas,

               —

               atsižvelgdamas į Lietuvos Respublikos generalinės prokuratūros 2014 m. spalio 1 d. perduotą prašymą atšaukti Viktoro Uspaskicho imunitetą, kuris buvo paskelbtas 2014 m. lapkričio 12 d. plenariniame posėdyje,

               —

               išklausęs Viktoro Uspaskicho paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. Europos Sąjungos Teisingumo Teismo sprendimus (1),

               —

               atsižvelgdamas į Lietuvos Respublikos Konstitucijos 62 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0149/2015),

               A.

               kadangi Lietuvos Respublikos generalinis prokuroras dėl ikiteisminio tyrimo dėl tariamai įvykdytos nusikalstamos veikos paprašė atšaukti Europos Parlamento nario Viktoro Uspaskicho imunitetą;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi Lietuvos Respublikos Konstitucijos 62 straipsnio ir Seimo statuto 22 straipsnio 3 dalyje nustatyta, kad Seimo narys be Seimo sutikimo negali būti traukiamas baudžiamojon atsakomybėn, suimamas, negali būti kitaip suvaržoma jo laisvė, išskyrus atvejus, kai jis užtinkamas bedarantis nusikaltimą (in flagranti);

               D.

               kadangi Viktor Uspaskich kaltinamas nusikalstama veika – nepagarba teismui pagal Lietuvos Respublikos baudžiamojo kodekso 232 straipsnį;

               E.

               kadangi nėra fumus persecutionis įrodymų, t. y. nėra pagrįstų įtarimų, kad teisminė procedūra pradėta siekiant pakenkti Parlamento nario politinei reputacijai;

               1.

               nusprendžia atšaukti Viktoro Uspaskicho imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Lietuvos Respublikos generaliniam prokurorui ir Viktorui Uspaskichui.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23..


title: 2005/125/EB: 2005 m. vasario 11 d. Komisijos sprendimas, 2005 m. pratęsiantis Bendrijos lyginamuosius tyrimus ir bandymus, nuo 2002 m. taikomus Prunus domestica dauginamajai ir sodinamajai medžiagai pagal Tarybos direktyvą 92/34/EEB

text:
12.2.2005

               LT

               Europos Sąjungos oficialusis leidinys

               L 42/29

      KOMISIJOS SPRENDIMAS

   2005 m. vasario 11 d.
   2005 m. pratęsiantis Bendrijos lyginamuosius tyrimus ir bandymus, nuo 2002 m. taikomus Prunus domestica dauginamajai ir sodinamajai medžiagai pagal Tarybos direktyvą 92/34/EEB
   (2005/125/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. balandžio 28 d. Tarybos direktyvą 92/34/EEB dėl prekybos vaisinių augalų dauginamąja medžiaga ir sodininkystei skirtais vaisiniais augalais (1),
   atsižvelgdama į 2001 m. gruodžio 12 d. Komisijos sprendimą 2001/896/EB, nustatantį priemones dėl vaisinių augalų dauginamosios ir sodinamosios medžiagos Bendrijos lyginamųjų bandymų ir tyrimų pagal Tarybos direktyvą 92/34/EEB (2), ypač į jo 2 straipsnį,
   kadangi:

               (1)

               Sprendime 2001/896/EB nustatyta Prunus domestica lyginamųjų tyrimų ir bandymų, atliekamų pagal Direktyvą 92/34/EEB, tvarka 2002–2006 m.

               (2)

               2002–2004 m. atlikti bandymai ir tyrimai turėtų būti tęsiami 2005 m.,

         NUSPRENDĖ:
   Vienintelis straipsnis
   2002 m. pradėti Prunus domestica dauginamosios ir sodinamosios medžiagos Bendrijos lyginamieji tyrimai ir bandymai tęsiami 2005 m. pagal Sprendimą 2001/896/EB.

      Priimta Briuselyje, 2005 m. vasario 11 d.

            Komisijos vardu

         Markos KYPRIANOU

            Komisijos narys

      (1)  OL L 157, 1992 6 10, p. 10. Direktyva su paskutiniais pakeitimais, padarytais Direktyva 2003/111/EB (OL L 311, 2003 11 27, p. 12).

      (2)  OL L 331, 2001 12 15, p. 95.


title: 2010/51/: 2010 m. sausio 19 d. Europos Parlamento, Tarybos ir Komisijos Generalinių sekretorių, Teisingumo Teismo kanclerio, Audito Rūmų, Europos ekonomikos ir socialinių reikalų komiteto, Regionų komiteto ir Europos ombudsmeno Generalinių sekretorių sprendimas, kuriuo iš dalies keičiamas Sprendimas 2002/621/EB dėl Europos Bendrijų personalo atrankos biuro organizavimo ir veiklos

text:
30.1.2010

               LT

               Europos Sąjungos oficialusis leidinys

               L 26/24

         EUROPOS PARLAMENTO, TARYBOS IR KOMISIJOS GENERALINIŲ SEKRETORIŲ, TEISINGUMO TEISMO KANCLERIO, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO, REGIONŲ KOMITETO IR EUROPOS OMBUDSMENO GENERALINIŲ SEKRETORIŲ SPRENDIMAS
   2010 m. sausio 19 d.
   kuriuo iš dalies keičiamas Sprendimas 2002/621/EB dėl Europos Bendrijų personalo atrankos biuro organizavimo ir veiklos
   (2010/51/ES)
   EUROPOS PARLAMENTO, EUROPOS SĄJUNGOS TARYBOS, EUROPOS KOMISIJOS GENERALINIAI SEKRETORIAI, EUROPOS SĄJUNGOS TEISINGUMO TEISMO KANCLERIS, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO, REGIONŲ KOMITETO, EUROPOS OMBUDSMENO GENERALINIAI SEKRETORIAI,
   atsižvelgdami į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytas Tarybos reglamentu (EEB, Euratomas, EAPB) Nr. 259/68 (1),
   atsižvelgdami į Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto, Regionų komiteto ir Europos ombudsmeno 2002 m. liepos 25 d. sprendimą 2002/620/EB, įsteigiantį Europos Bendrijų personalo atrankos biurą (2), ypač į jo 5 straipsnį
   pasikonsultavę su Tarnybos nuostatų komitetu,
   kadangi:

               (1)

               2002 m. liepos 25 d. sprendimo dėl Biuro organizavimo ir veiklos 7 straipsnyje (Darbuotojų skyrimas) nenumatyta galimybė remiantis kitų Europos Bendrijų tarnautojų įdarbinimo sąlygų 3a straipsnio 1 dalies c punktu įdarbinti sutartininkus, nes ši nuostata buvo priimta vėliau nei minėtas sprendimas, Tarybos reglamentu (EB, Euratomas) Nr. 723/2004 (3).

               (2)

               Patirtis rodo, kad reikia leisti neterminuotam laikotarpiui pratęsti sutartininkų sutartis, kai tai pagrįsta tarnybos interesais, ypač tada, kai dėl Biuro uždavinių trukmės ir (arba) specifiškumo pratęsus šias sutartis neterminuotam laikotarpiui Biure galima išlaikyti patyrusius ir jo veiklos tęstinumą bei veiksmingumą užtikrinti galinčius darbuotojus.

               (3)

               Sutartininkai bus įdarbinami remiantis kitų Europos Bendrijų tarnautojų įdarbinimo sąlygų 3a straipsnio 2 dalimi.

               (4)

               Sutartininkai bus įdarbinami atsižvelgiant į Biuro metiniame biudžete sumatytus asignavimus, patvirtintus EPSO valdančiosios tarybos, kurioje posėdžiauja visų Europos Sąjungos institucijų atstovai, o stebėtojų teisėmis dalyvauja Europos duomenų apsaugos priežiūros pareigūno atstovas ir darbuotojų atstovai,

         PRIĖMĖ ŠĮ SPRENDIMĄ:
   1 straipsnis
   2002 m. liepos 25 d. Europos Parlamento, Tarybos ir Komisijos Generalinių sekretorių, Teisingumo Teismo sekretoriaus, Audito Rūmų, Ekonomikos ir socialinių reikalų komiteto bei Regionų komiteto Generalinių sekretorių ir Europos ombudsmeno atstovo sprendimo 2002/621/EB dėl Europos Bendrijų personalo atrankos biuro organizavimo ir veiklos (4) 7 straipsnyje įterpiama 4a dalis:

      „4a.   Remdamasis kitų Europos Bendrijų tarnautojų įdarbinimo sąlygų 3a straipsnio 1 dalies c punktu, Biuras gali įdarbinti sutartininkus, kurie dirba vadovaujami pareigūnų ir laikinųjų darbuotojų. Sutartininkai įdarbinami atsižvelgiant į metiniame EPSO biudžete numatytus išteklius, remiantis EPSO valdančiosios tarybos priimtu pajamų ir išlaidų sąmatos projektu.“

   2 straipsnis
   Įsigaliojimo data
   Šis sprendimas įsigalioja jo paskelbimo Europos Sąjungos oficialiajame leidinyje dieną.

            Europos Parlamento vardu

            Generalinis sekretorius

         Klaus WELLE

            Tarybos vardu

            Generalinis sekretorius

         Pierre DE BOISSIEU

            Komisijos vardu

            Generalinis sekretorius

         Catherine DAY

            Teisingumo Teismo vardu

            Kancleris

         Roger GRASS

            Audito Rūmų vardu

            Generalinis sekretorius

         Eduardo RUIZ GARCÍA

            Ekonomikos ir socialinių reikalų komiteto vardu

            Generalinis sekretorius

         Martin WESTLAKE

            Regionų komiteto vardu

            Generalinis sekretorius

         Gerhard STAHL

            Europos ombudsmeno vardu

            Generalinis sekretorius

         Ian HARDEN

      (1)  OL L 56, 1968 3 4, p. 1.

      (2)  OL L 197, 2002 7 26, p. 53.

      (3)  OL L 124, 2004 4 27, p. 1.

      (4)  OL L 197, 2002 7 26, p. 56.


title: 2014/573/ES: 2014 m. balandžio 3 d. Europos Parlamento sprendimas dėl Europos bankininkystės institucijos 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/191

         EUROPOS PARLAMENTO SPRENDIMAS
   2014 m. balandžio 3 d.
   dėl Europos bankininkystės institucijos 2012 finansinių metų biudžeto įvykdymo patvirtinimo
   (2014/573/ES)
   EUROPOS PARLAMENTAS,

               —

               atsižvelgdamas į Europos bankininkystės institucijos 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos bankininkystės institucijos 2012 finansinių metų galutinių metinių ataskaitų kartu su Tarnybos atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija) (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A7–0220/2014),

               1.

               patvirtina Europos bankininkystės institucijos vykdomajam direktoriui, kad Institucijos 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos bankininkystės institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 80.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 12.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2005/929/EB: 2005 m. gruodžio 13 d.  Tarybos sprendimas, dėl Europos bendrijos ir Korėjos Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį sudarymo

text:
23.12.2005

               LT

               Europos Sąjungos oficialusis leidinys

               L 340/61

         TARYBOS SPRENDIMAS
   2005 m. gruodžio 13 d.
   dėl Europos bendrijos ir Korėjos Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį sudarymo
   (2005/929/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2004 m. kovo 22 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos (PPO) narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį į Europos Sąjungą stojant Čekijos Respublikai, Estijos Respublikai, Kipro Respublikai, Latvijos Respublikai, Lenkijos Respublikai, Lietuvos Respublikai, Maltos Respublikai, Slovakijos Respublikai, Slovėnijos Respublikai ir Vengrijos Respublikai.

               (2)

               Derybas vedė Komisija, konsultuodamasi su pagal Sutarties 133 straipsnį įsteigtu komitetu ir vadovaudamasi Tarybos patvirtintomis derybų gairėmis.

               (3)

               Komisija užbaigė derybas susitarimu dėl Europos bendrijos ir Korėjos Respublikos susitarimo pasikeičiant laiškais pagal 1994 m. GATT susitarimo XXIV straipsnio 6 dalį ir XXVIII straipsnį. Šis susitarimas turėtų būti patvirtintas pasikeičiant laiškais,

         NUSPRENDĖ:
   1 straipsnis
   Europos bendrijos ir Korėjos Respublikos susitarimas pasikeičiant laiškais pagal 1994 m. GATT susitarimo XXIV straipsnio 6 dalį ir XXVIII straipsnį dėl konkrečių nuolaidų panaikinimo, susijusio su Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąrašo panaikinimu, joms stojant į Europos Sąjungą, yra patvirtinamas Bendrijos vardu.
   Susitarimo pasikeičiant laiškais tekstas pateikiamas šio sprendimo priede.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Bendriją įpareigojantį Susitarimą (1).

      Priimta Briuselyje, 2005 m. gruodžio 13 d.

            Tarybos vardu

            Pirmininkas

         J. GRANT

      (1)  Šio Susitarimo įsigaliojimo diena bus paskelbta Europos Sąjungos oficialiajame leidinyje.
    ---documentbreak---

               23.12.2005

               LT

               Europos Sąjungos oficialusis leidinys

               L 340/62

         Europos bendrijos ir Korėjos Respublikos
   SUSITARIMAS
   pasikeičiant laiškais pagal 1994 m. bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį
   Briuselis, 2005 m. gruodžio 13 d.
   Pone,
   Prasidėjus Europos Bendrijų (EB) ir Korėjos Respublikos deryboms pagal 1994 m. GATT susitarimo XXIV straipsnio 6 dalį ir XXVIII straipsnį dėl nuolaidų pakeitimo Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąraše joms stojant į EB, EB ir Korėjos Respublika, siekdamos baigti derybas, pradėtas 2004 m. sausio 19 d. EB pateikus pranešimą PPO pagal 1994 m. GATT susitarimo XXIV straipsnio 6 dalį, susitarė dėl toliau išdėstytų klausimų.
   EB sutinka į savo įsipareigojimų sąrašą, skirtą EB 25 muitų teritorijai, įtraukti ankstesniame sąraše esančias nuolaidas.
   EB sutinka įtraukti šias sumažintas taikomas normas:

               8525 40 99: 12,5 % dydžio sumažinta taikoma norma

               3903 19 00: 4 % dydžio sumažinta taikoma norma

               8521 10 30: 13,0 % dydžio sumažinta taikoma norma

               8527 31 91: 11,4 % dydžio sumažinta taikoma norma

         Pirmiau nurodytos sumažintos taikomos normos turi būti taikomos trejus metus arba kol įgyvendinant Dohos plėtros darbotvarkės rezultatus bus pasiektas pirmiau nurodytas tarifų lygis, atsižvelgiant į tai, kas įvyks anksčiau. Vis dėlto 8525 40 99 sumažinta taikoma norma turi būti taikoma ketverius metus arba kol įgyvendinant Dohos plėtros darbotvarkės rezultatus bus pasiektas pirmiau nurodytas tarifų lygis, atsižvelgiant, kas įvyks anksčiau. Anksčiau išvardyti laikotarpiai prasidės įgyvendinimo dieną.
   Šis susitarimas įsigalioja tą dieną, kurią EB iš Korėjos Respublikos gaus tinkamai patvirtintą susitarimo laišką, po to, kai šalys pagal savo tvarką jį išnagrinės. EB įsipareigoja dėti visas pastangas siekdama užtikrinti, kad atitinkamos įgyvendinimo priemonės įsigaliotų ne vėliau kaip 2006 m. sausio 1 d.
   Reiškiu Jums savo didžią pagarbą.

         Europos bendrijos vardu

   Briuselis, 2005 m. gruodžio 13 d.
   Pone,
   Jūsų gautame laiške teigiama:
   „Prasidėjus Europos Bendrijų (EB) ir Korėjos Respublikos deryboms pagal 1994 m. GATT susitarimo XXIV straipsnio 6 dalį ir XXVIII straipsnį dėl nuolaidų pakeitimo Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąraše joms stojant į EB, EB ir Korėjos Respublika, siekdamos baigti derybas, pradėtas 2004 m. sausio 19 d. EB pateikus pranešimą PPO pagal 1994 m. GATT susitarimo XXIV straipsnio 6 dalį, susitarė dėl toliau išdėstytų klausimų.
   EB sutinka į savo įsipareigojimų sąrašą, skirtą EB 25 muitų teritorijai, įtraukti ankstesniame sąraše esančias nuolaidas.
   EB sutinka įtraukti šias sumažintas taikomas normas:

               8525 40 99: 12,5 % dydžio sumažinta taikoma norma

               3903 19 00: 4 % dydžio sumažinta taikoma norma

               8521 10 30: 13,0 % dydžio sumažinta taikoma norma

               8527 31 91: 11,4 % dydžio sumažinta taikoma norma

         Pirmiau nurodytos sumažintos taikomos normos turi būti taikomos trejus metus arba kol įgyvendinant Dohos plėtros darbotvarkės rezultatus bus pasiektas pirmiau nurodytas tarifų lygis, atsižvelgiant į tai, kas įvyks anksčiau. Vis dėlto 8525 40 99 sumažinta taikoma norma turi būti taikoma ketverius metus arba kol įgyvendinant Dohos plėtros darbotvarkės rezultatus bus pasiektas pirmiau nurodytas tarifų lygis, atsižvelgiant, kas įvyks anksčiau. Anksčiau išvardyti laikotarpiai prasidės įgyvendinimo dieną.
   Šis susitarimas įsigalioja tą dieną, kurią EB iš Korėjos Respublikos gaus tinkamai patvirtintą susitarimo laišką, po to, kai šalys pagal savo tvarką jį išnagrinės. EB įsipareigoja dėti visas pastangas siekdama užtikrinti, kad atitinkamos įgyvendinimo priemonės įsigaliotų ne vėliau kaip 2006 m. sausio 1 d.“
   Aš turiu garbės išreikšti savo Vyriausybės sutikimą.
   Reiškiu Jums savo didžią pagarbą.

         Korėjos Respublikos vardu


title: 1984 m. birželio 29 d. Tarybos sprendimas dėl Bendrijos tyrimų, plėtros ir demonstravimo veiklos valdymo ir koordinavimo struktūrų bei tvarkos

text:
Svarbus teisinis pranešimas

|

31984D0338

Oficialusis leidinys L 177 , 04/07/1984 p. 0025 - 0028 specialusis leidimas suomių kalba: skyrius 16 tomas 1 p. 0067  specialusis leidimas ispanų kalba: skyrius 12 tomas 4 p. 0116  specialusis leidimas švedų kalba: skyrius 16 tomas 1 p. 0067  specialusis leidimas portugalų kalba skyrius 12 tomas 4 p. 0116

		Tarybos sprendimas1984 m. birželio 29 d.dėl Bendrijos tyrimų, plėtros ir demonstravimo veiklos valdymo ir koordinavimo struktūrų bei tvarkos(84/338/Euratomas, EAPB, EEB)EUROPOS BENDRIJŲ TARYBA,atsižvelgdama į Europos Bendrijų steigimo sutartis,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1974 m. sausio 14 d. Taryba priėmė rezoliuciją dėl nacionalinės politikos koordinavimo ir Bendrijos interesus atitinkančių veiklos krypčių nustatymo mokslo ir technologijų srityje [4];kadangi Komisija nusiuntė Tarybai 1982 m. gruodžio 12 d. komunikatą, kuriuo iškėlė Europos Mokslo ir technikos strategiją (pamatinę programą 1984–1987 metams);kadangi Taryba 1983 m. liepos 25 d. priėmė rezoliuciją dėl Bendrijos tyrimų, plėtros ir demonstravimo veiklos pamatinių programų bei dėl pirmosios pamatinės programos 1984–1987 metams [5];kadangi yra gyvybiškai būtina, kad Komisijos pasiūlytoji strategija būtų įgyvendinta, jog valdymo ir koordinavimo struktūros ir tvarka būtų pertvarkytos siekiant didesnio Bendrijos institucijų veiksmingumo, ypač siekiant padaryti esamą sistemą racionalesnę;kadangi buvo atsižvelgta į Mokslinių ir techninių tyrimų komiteto (CREST) nuomonę,NUSPRENDĖ:1 straipsnisŠiuo sprendimu įsteigiami vadybos ir koordinavimo patariamieji komitetai (toliau – CGC), kurių sąrašas pateikiamas priede. Šiuos komitetus globoja Komisija.Sąrašas, jeigu reikės, bus peržiūrimas ir papildomas atsižvelgiant į naujos programos sprendimus.2 straipsnis1. CGC misija yra padėti Komisijai vykdyti jos užduotį apibrėžiant ir parengiant tyrimų, plėtros ir demonstravimo veiklą, taip pat jos valdymo bei koordinavimo funkcijas, kurios susijusios su Bendrijos mokslo ir technikos strategijos įgyvendinimu.2. CGC privalo:a) informuoti ir patarti Komisijai moksliniais ir techniniais klausimais savo kompetencijos srityse;b) reguliariai lyginti nacionalines mokslinių tyrimų ir technologijų plėtros programas Bendrijos interesų srityse ir teikti Komisijai informaciją apie tokio palyginimo rezultatus, siekiant nustatyti koordinavimo, kurio galima būtų imtis tarp valstybių narių, poreikį;c) padėti Komisijai nustatyti ir parinkti, atsižvelgiant į pamatinėje programoje išdėstytus mokslinius ir techninius tikslus, tokias temas ar veiksmus, kurie galėtų būti Bendrijos tyrimų, plėtros ir demonstravimo veiklos dalykais;d) prisidėti prie Bendrijos tyrimų, plėtros ir demonstravimo veiklos programų, už kurias atsako Komisija, optimalaus vykdymo, ir ypač – detaliai aprašant projektus, juos atrenkant, įvertinant rezultatus ir užtikrinant geresnę sąveiką tarp programų, vykdomų Bendrijos lygmeniu, ir atitinkamos tyrimų ir plėtros veiklos, atliekamos valstybėse narėse jų pačių atsakomybe;e) parengti nuomones dėl mokslinio ir techninio bendradarbiavimo, numatomo tarp Europos Bendrijų, trečiųjų šalių ir/ar tarptautinių organizacijų specialiose srityse, su kuriomis jie susiję.3 straipsnis1. Kiekvieną CGC sudaro Komisija iš valstybių narių pasiūlytų kandidatų.2. CGC susideda iš:- dviejų atstovų iš kiekvienos valstybės narės, kurių kadencijos trukmė yra 4 metai ir kuriems gali padėti arba kuriuos gali pakeisti nacionaliniai ekspertai 4 straipsnyje nurodytomis sąlygomis,- dviejų atstovų iš Komisijos, kuriems gali padėti arba kuriuos gali pakeisti kiti atstovai 4 straipsnyje nurodytomis sąlygomis,- vieno pirmininko.3. Kiekvieno CGC pirmininkas renkamas iš valstybių narių atstovų laikantis darbo tvarkos taisyklių. Jis renkamas 2 metų kadencijai ir gali būti dar vieną kartą perrenkamas. Valstybė narė, iš kurios kilęs pirmininkas, skiria jo pavaduotoją.4. Komisija teikia sekretoriato paslaugas.5. Kiekvienas CGC nusistato savo darbo tvarkos taisykles.6. Kiekvienas CGC posėdžiauja bent kartą per metus.4 straipsnisCGC organizuoja darbą taip, kad gautų reikiamus specializuotus patarimus, ir posėdžiauja įvairios sudėties, priklausomai nuo užduoties. Šiuo tikslu valstybę narę ir Komisiją kiekviename komiteto posėdyje gali atstovauti daugiausia 3 asmenys, parinkti iš 3 straipsnyje minėtų atstovų ir ekspertų.5 straipsnis1. CGC gali kurti ad hoc darbo grupes, turinčias atlikti aiškiai apibrėžtas užduotis, per nustatytą laiką.2. Ad hoc darbo grupėms pirmininkauja CGC narys. Jų sudėtyje gali būti daugiausia 2 nariai iš kiekvienos valstybės narės ir 2 Komisijos atstovai.6 straipsnisKomisija užtikrina, kad būtų imtasi priemonių, jog tarp CGC būtų palaikomi visi būtini ryšiai. CGC pareikštose nuomonėse turi būti paminėta bet kurios mažumos pozicija. Komisija reguliariai perduoda nuomones Parlamentui ir Tarybai.7 straipsnisa) Šiuo sprendimu panaikinami komitetai, nurodyti:- 1978 m. kovo 6 d. Tarybos sprendimo 78/264/Euratomas dėl urano tyrimų ir gavybos [6] 3 straipsnyje su paskutiniais pakeitimais, padarytais Sprendimu 81/364/Euratomas [7],- 1984 m. sausio 31 d. Tarybos sprendimo 84/60/Euratomas dėl branduolinių įrenginių uždarymo [8] 4 straipsnyje,- 1979 m. kovo 27 d. Tarybos sprendimo 79/345/Euratomas dėl šiluminio vandens reaktorių saugos [9] 4 straipsnyje,- 1981 m. kovo 3 d. Tarybos sprendimo 81/213/EEB dėl aplinkos apsaugos ir klimatologijos [10] 5 straipsnyje,- 1981 m. gruodžio 15 d. Tarybos sprendimo 81/1014/EEB dėl tekstilės ir aprangos [11] 3 straipsnyje,- 1981 m. gruodžio 7 d. Tarybos sprendimo 81/1032/EEB dėl biomolekulinės inžinerijos [12] 4 straipsnyje,- 1982 m. gegužės 17 d. Tarybos sprendimo 82/402/EEB dėl žaliavų [13] 3 straipsnyje,- 1982 m. lapkričio 4 d. Tarybos sprendimo 82/752/EEB dėl mašininio vertimo sistemų pažangaus projektavimo [14] 3 straipsnyje,- 1982 m. gruodžio 3 d. Tarybos sprendimo 82/837/EEB dėl mokslo ir technologijų taikymo [15] 3 straipsnyje,- 1982 m. lapkričio 22 d. Tarybos sprendimo 82/839/EEB dėl maisto prekių apdorojimo poveikio jų fizinėms savybėms [16] 4 straipsnyje,- 1984 m. balandžio 2 d. Tarybos sprendimo 84/197/EEB dėl lignoceliuliozės turinčių šalutinių produktų ir kitų augalinių atliekų naudojimo gyvulių pašarams [17] 4 straipsnyje,- 1984 m. gegužės 24 d. Tarybos sprendimo 84/304/EEB dėl perdirbimo ir skirstymo poveikių maisto kokybei ir maistinei vertei [18] 4 straipsnyje.b) Šiuo aktu visi kiti programų vadybos patariamieji komitetai (ACMP), nurodyti 1977 m. liepos 18 d. Tarybos rezoliucijos [19] 1 dalyje, yra panaikinami, išskyrus ACMP dėl HFR reaktoriaus darbo ir panaudojimo programos bei ACMP dėl radioaktyviųjų atliekų tvarkymo ir laikymo; pastarasis paliekamas vieninteliam tikslui – kad teiktų patarimus Komisijai, kaip vykdyti Bendrijos veiksmų planą radioaktyviųjų atliekų srityje per visą plano galiojimo laikotarpį, kadangi toks tikslas yra numatytas 1980 m. vasario 18 d. Tarybos rezoliucijoje [20].8 straipsnis1 straipsnyje nurodyti nauji CGC pradeda savo veiklą ne vėliau kaip po 6 mėnesių nuo šio sprendimo įsigaliojimo.Pagal 7 straipsnį panaikinti komitetai tęsia savo veiklą, kol naujieji CGC pradeda realiai veikti.9 straipsnisNe vėliau kaip po trejų metų, remiantis Komisijos ataskaita, peržiūrimos šiuo sprendimu nustatytos struktūros ir tvarka, siekiant įvertinti jų veiksmingumą, ir, jeigu reikia, jas patobulinti.10 straipsnisŠis sprendimas įsigalioja kitą dieną nuo jo paskelbimo Europos Bendrijų oficialiajame leidinyje.Priimta Liuksemburge, 1984 m. birželio 29 d.Tarybos varduPirmininkasL. Fabius[1] OL C 113, 1983 4 27, p. 4.[2] OL C 307, 1983 11 14, p. 112 ir OL C 351, 1983 12 24, p. 10.[3] OL C 341, 1983 12 19, p. 51.[4] OL C 7, 1974 1 29, p. 2.[5] OL C 208, 1983 8 4, p. 1.[6] OL L 72, 1978 3 14, p. 12.[7] OL L 137, 1981 5 23, p. 44.[8] OL L 36, 1984 2 8, p. 23.[9] OL L 83, 1979 4 3, p. 21.[10] OL L 101, 1981 4 11, p. 1.[11] OL L 367, 1981 12 23, p. 29.[12] OL L 375, 1981 12 30, p. 1.[13] OL L 174, 1982 6 21, p. 23.[14] OL L 317, 1982 11 13, p. 19.[15] OL L 352, 1982 12 14, p. 24.[16] OL L 353, 1982 12 15, p. 25.[17] OL L 103, 1984 4 16, p. 23.[18] OL L 151, 1984 6 7, p. 46.[19] OL C 192, 1977 8 11, p. 1.[20] OL C 51, 1980 2 29, p. 4.--------------------------------------------------PRIEDASSTEIGTINI KOMITETAISektorius | Komitetai |PRAMONĖ | 1.Pramonės technologijų2.Mokslo ir technologijos standartų3.Biotechnologijos |ŽALIAVOS IR KITOS MEDŽIAGOS | 4.Žaliavų ir kitų medžiagų |ENERGETIKA | 5.Branduolio skilimo energijosreaktorių ir saugos, skiliųjų medžiagų kontrolės 6.Branduolio skilimo energijoskuro ciklo, atliekų apdorojimo ir laikymo 7.Nebranduolinės energijos |VYSTYMĄSI REMIANTI PAGALBA | 8.Vystymąsi remiančių tyrimų |SVEIKATA IR SAUGA | 9.Medicinos ir sveikatos tyrimų10.Radiacinės apsaugos |APLINKA | 11.Aplinkos ir klimatologijos |KALBOS | 12.Lingvistinių problemų |--------------------------------------------------